Llibre commemoratiu dels 150 anys del ferrocarril de Tarragona a Martorell, com a part de la celebració d'aquest any juntament amb altres activitats i celebracions, segons la web: http://www.150ftm.cat/.
El llibre presenta la història general de la línia de Tarragona a Martorell, les diferents companyies que han intervingut a la línia, les característiques tècniques de la xarxa, el material mòbil que ha circulat, la cronologia dels fets mes importants, les estacions i els baixadors, la història i fets de cadascuna, els aspectes econòmics, la reproducció d'horaris i bitllets i, finalment, una bibliografia.
Es tracta d'una publicació profusament il·lustrada.
Es el catàleg de l'exposició "Catalunya Ciutats" organitzat pel Departament que es va celebrar de desembre a maig de 2015 al Museu Marítim de Barcelona.
Com explica l'editor i organitzador, Roger Subirà "Catalunya Ciutat(s) explora la relació entre les ciutats i el territori que les acull.
Prenent el concepte noucentista de la Catalunya-ciutat fa un recorregut sobre el desplegament del fet urbà al territori català per acabar mirant cap el futur".
La creació de la Mancomunitat, ara fa cent anys, representa l'inici dels estudis territorials a Catalunya".
Seguidament hi ha la visió Noucentista, la Renaixença i posteriors etapes on "una nova sensibilitat demana una relació més harmònica entre home i natura"
El portal World-Architects, format per 20 portals internacionals, és el més ben posicionat a escala mundial sobre arquitectura.
Una de les últimes incorporacions ha estat Catalan Architects, que difon el treball de 74 estudis d'arquitectura catalans.
A la seva web es poden trobar projectes a través de diferents filtres (paraula clau, país, regió i tipus de projecte).
També es poden fer cerques per tipologies de projectes on hi consten des dels culturals, sanitaris, residencials, etc., i per tipus de perfil: enginyers, arquitectes, paisatgistes, etc.
Ha arribat el moment de deixar de costat el «tot va malament», per posar en valor l'assolit i els evidents àmbits de millora.
Guillem López Casasnovas -un dels màxims experts en despesa social d'aquest país- presenta en aquest llibre, un autèntic full de ruta cap a un benestar menys estatalitzat, més ben gestionat, en el qual la política intervingui només per aconseguir grans consensos i la tecnologia superi les inèrcies de la burocràcia, i, sobretot, en el qual la responsabilitat individual porti al reconeixement adult del qual res en la vida no surt gratis.
Les administracions locals han començat a veure en el paisatge un motor per al desenvolupament dels territoris que administren.
Conscients d'aquest fet, l'Observatori del Paisatge de Catalunya, amb la col•laboració del Ministeri de Turisme i Medi Ambient del Govern d'Andorra, ha realitzat un estudi per conèixer més a fons les principals eines i experiències de planificació del paisatge en l'àmbit local existents a Europa per tal d'analitzar-ne la vinculació amb el planejament local.
Cal entendre, per tant, aquest document com a una eina per tal de trobar-hi referents, idees, conceptes aplicables o adaptables a cada realitat del món local.
Catàleg de l'exposició commemorativa del centenari de la Mancomunitat de Catalunya exhibida a l'ICGC el 2015 i que explica el procés que han seguit els serveis geogràfic i geològic fins a la creació de l'Institut Cartogràfic i Geològic de Catalunya.
Ja és possible descarregar geoinformació d'una àrea d'interès, en lloc de fer-ho full a full, amb el nou descarregador de l'ICGC.
Aquesta aplicació web, destinada únicament a descarregar, inclou dues opcions:
• Descàrrega bàsica: s'obté una única imatge de l'àrea i del producte que s'ha seleccionat, amb possibilitat d'escollir entre diversos formats: JPEG, TIFF o PDF.
• Descàrrega avançada: s'obté un únic fitxer ZIP amb tots els fulls "convencionals" existents que recobreixen l'àrea seleccionada.
Així, aquest nou descarregador proporciona directament un mosaic d'ortofotos o de la cartografia que s'hagi seleccionat i, d'altra banda, estalvia temps a les persones usuàries que necessiten diversos fulls, ja que poden obtenir-los tots alhora.
Presentació molt visual de les activitats fetes pel Departament durant la 10ena. legislatura, amb un estil entre periodístic i de llibre de text, amb moltes il·lustracions.
El volum es estructurat en una primera part on hi ha les piulades fetes pel conseller, seguit per les principals actuacions, seqüencialment per mesos, els principals reptes aconseguits i, finalment, un índex per àmbits.
A molts llocs i en les principals rutes de transport, la degradació de les exposicions de roca construïda fa 30 a 40 anys ha augmentat les interrupcions del trànsit induït per caiguda de roques, accidents i lesions.
El llibre està dedicat a tots els aspectes relacionats amb la caiguda de roques caracterització, anàlisi i mitigació.
El contingut de la publicació és l'estudi desenvolupat durant cinc anys per un grup de treball TRB.
El llibre consta de 18 capítols escrits per una dotzena d'experts reconeguts internacionalment en la caiguda de roques.
Aborda l'estat del coneixement sobre el despreniment de roques, els
procediments disponibles per a la investigació i accions correctives.
Inclou un DVD amb videoclips de proves de camp de caiguda de roques i diverses pel·lícules històriques per documentar les activitats de camp de caiguda de roques.
Aquest llibre aplega les fotografies aèries que ha fet l'editor gràfic del PERIÓDICO Xavier Jubierre, sobre el paisatge català.
Catalunya insòlita sorgeix d'una iniciativa singular de l'autor: mostrar la riquesa del paisatge com la veuen els ocells, des de l'aire i amb la voluntat expressa de recollir tota la varietat catalana.
Gràcies a un exhaustiu treball de planificació prèvia a l'ordinador a través de Google Maps, l'autor va triar els llocs fixant una posició GPS que després buscaria el pilot de l'helicòpter.
Cada lloc, recorda, també ha estat una sorpresa, per la llum, l'estació de l'any o per l'exigència estètica.
Projecte que representa Catalunya a la 14a Biennal d'Arquitectura de Venècia dins dels Eventi Collaterali.
El projecte, impulsat per l'Institut Ramon Llull, està comissariat per Josep Torrents i Alegre, amb el comissariat adjunt de Guillem Carabí Bescós i Jordi Ribas Boldú, i recull un total de 16 obres arquitectòniques que volen mostrar el canvi de paradigma que s'està produint a l'arquitectura contemporània catalana, exemplificant una manera de fer que sap actualitzar una tradició viva, projectant-la cap el futur.
L'exposició "Arquitectures Empeltades (Grafting Architecture)", presentada a Barcelona, es va fer amb la col·laboració dels departaments de Cultura i de Territori i Sostenibilitat de la Generalitat de Catalunya.
Segona part del llibre: La ciutat captiva.
Barcelona 1714-1860 que presenta el període entre l'11 de setembre de 1714, que Barcelona fou obligada a enderrocar gairebé tot el barri comercial i mariner de la Ribera per construir la Ciutadella, bastió militar per controlar la ciutat.
Diverses generacions de barcelonins maldaran per desfer-se'n, però l'objectiu no serà assolit fins als anys 1854-1856.
Després de l'enderroc de la muralla, l'aprovació del Pla Cerdà, el 1860, va posar les bases de la construcció de l'Eixample, en realitat una ciutat nova deu vegades més gran que l'existent, estesa fins a connectar amb els altres municipis del pla, que acabaria per engolir.
Es tracta de quaranta anys cabdals, imprescindibles per comprendre la ciutat actual, un període durant el qual Barcelona va esdevenir una ciutat moderna capaç de liderar una nació i projectar-la cap al futur, malgrat entrebancs, errors i impediments.
Escrit per Carles Salmerón i el seu fill Joan C. Salmerón.
Es tracta del llibre pòstum de Carles Salmerón, historiador, expert en el món del transport i cronista d'FGC.
L'obra és un recull exhaustiu de documentació, escrita i en imatges, dels 32 anys d'història de les unitats de tren de la sèrie 111.
Més enllà de la informació tècnica, el llibre permet descobrir a la persona lectora anècdotes de la història d'aquests trens i el que va suposar la seva entrada en servei a la societat dels anys 80, amb imatges en gran format on els usuaris i els viatgers en són els protagonistes.